**ՀԻՄՆԱՎՈՐՈՒՄ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ՆՎԻՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1.Կարգավորման ենթակա խնդրի սահմանումը.**

Իրավական ակտի ընդունումը պայմանավորված է «Մարտունու բժշկական կենտրոն» փակ բաժնետիրական ընկերությանը շտապ օգնության մեքենայով ապահովելու անհրաժեշտությամբ:

**2. Ընթացիկ իրավիճակը և խնդիրները.**

«Մարտունու բժշկական կենտրոն» փակ բաժնետիրական ընկերության (այսուհետ` նաև բժշկական կենտրոն) բնականոն գործունեությունը ապահովելու անհրաժեշտությունից ելնելով որոշվել է բժշկական կենտրոնին տրամադրել Կառավարության 2019 թվականի փետրվարի 28-ի թիվ 167-Ա որոշման 5-րդ կետով Առողջապահության նախարարությանն ամրացված շտապ օգնության մեքենաներից մեկը: Համաձայն բժշկական կենտրոնի տնօրենի 2022 թվականի մարտի 17-ի թիվ 062 գրության` բժշկական կենտրոնը 2011 թվականից ի վեր շահագործում է մեկ միավոր Ֆրոդ Տրանզիտ գծային նշանակության ավտոմեքենա, որը, սակայն, ունի վերանորոգման կարիք, որի հետևանքով չի շահագործվում: Նախարարության կողմից տրամադրվող շտապ օգնության մեքենան նույնպես գտնվում է անսարք վիճակում, և դրա հետագա շահագործումը անհնար կամ բավականին ծախսատար է, սակայն թափքը անվնաս է, հետաբար որոշվել է այն բժշկական կենտրոնին տրամադրել նվիրատվությամբ:

**3. Կարգավորման նպատակը և բնույթը.**

Նախագծով առաջարկվում է Կառավարության 2019 թվականի փետրվարի 28-ի թիվ 167-Ա որոշման 5-րդ կետով Առողջապահության նախարարությանն ամրացված շտապ օգնության մեքենաներից մեկը հետ վերցնել և նվիրատվության իրավունքով տրամադրել «Մարտունու բժշկական կենտրոն» փակ բաժնետիրական ընկերությանը:

**3.1.** Նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում:

**4. Նախագծի մշակման գործընթացում ներգրավված ինստիտուտները.**

Նախագիծը մշակվել է Առողջապահության նախարարության իրավաբանական վարչության կողմից:

**5**. **Ակնկալվող արդյունքը.**

Իրավական ակտի ընդունմամբ ակնկալվում է ապահովել Մարտունու բժշկական կենտրոնի անխափան աշխատանքը, ինչպես նաև բնակչությանը շտապ և անհետաձգելի բժշկական օգնությունը ժամանակին տրամադրումը:

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագիծը անուղղակիորեն բխում է Կառավարության 2021-2026թթ. ծրագրի 4.5-րդ կետից: